ലോകത്തില് ഏറ്റവും കൂടുതല് ഡ്രൈവിങ് സമ്മര്ദമുണ്ടാക്കുന്ന നഗരം ഇന്ത്യയില് ഡ്രൈവര്മാരെ ഹൃദ്രോഗികളാക്കുന്ന നഗരങ്ങളില് ഒന്നാമത്തേത് ഇന്ത്യയിലാണെന്ന് പഠന റിപ്പോര്ട്ട്. സമ്മര്ദ്ദം കാരണം മനുഷ്യന് ഉണ്ടാകുന്ന രോഗങ്ങളില് ഏറ്റവും പ്രധാനപ്പെട്ടതാണ് ഹൃദ്രോഗം. ലോകത്തില് ഏറ്റവും കൂടുതല് ഡ്രൈവിങ് സമ്മര്ദ്ദം ഉണ്ടാക്കുന്ന നഗരം രാജ്യത്തിന്റെ വാണിജ്യ തലസ്ഥാനമായ മുംബൈ ആണെന്നാണ് പഠനങ്ങള് സൂചിപ്പിക്കുന്നത്. യുകെ ആസ്ഥാനമായുള്ള ഹിയാകാര് എന്ന കമ്ബനിയുടെ പഠനത്തിലാണ് ഈ വിവരം. ലോകത്തിലെ തന്നെ ഏറ്റവും ജനസംഖ്യയുള്ള 36 നഗരങ്ങളിലായിരുന്നു പഠനം നടത്തിയത്. ഡ്രൈവര്മാര്ക്ക് വെല്ലുവിളി സൃഷ്ടിക്കുന്ന റോഡുകള് ഉള്ള സ്ഥലം കണ്ടെത്തുകയായിരുന്നു പഠനം ലക്ഷ്യം. ഇന്ത്യയിലെ ഡല്ഹി, ബംഗളൂരു എന്നിവയെക്കാള് ഡ്രൈവ് ചെയ്യാന് ഏറ്റവും സമ്മര്ദ്ദം ഉള്ള നഗരം മുംബൈ ആണെന്ന് പഠനം കണ്ടെത്തി. ട്രാഫിക് തിരക്കിന്റെ തീവ്രത, പ്രതീശീര്ഷകാറുകളുടെ എണ്ണം, പൊതുഗതാഗത ഓപ്ഷനുകള്, നഗരത്തിലെ മൊത്തം വാഹനങ്ങളുടെ എണ്ണം,റോഡുകളുടെ ഗുണനിലവാരം, നഗര സാന്ദ്രത, പ്രതിവര്ഷം ഉള്ള ട്രാഫിക് അപകടങ്ങളുടെ എണ്ണം, എന്നിവ പരിഗണിച്ചായിരുന്നു പഠനം നടന്നത്. പട്ടികയില് മുംബൈ 7.4 സ്കോറും ഡല്ഹി 5.9 തും ബാംഗളൂരു 4.7 മാണ് നേടിയത്. അതേസമയം വാഹനങ്ങള് ഓടിക്കാന് ഏറ്റവും സമ്മര്ദ്ദം കുറഞ്ഞ നഗരം പെറുവിന്റെ തലസ്ഥാനമായ ലിമയാണ്.